Уилфред Оуен
Химн на загиналия младеж

Превод от английски: Василка Хинкова, Владимир Филипов, —

chitanka.info

Какъв камбанен звън за ония, дето мрат като добитък по полетата бойни?

Единствено на топовете чудовищният гняв.

Единствено тракащата и заекващата картечница заупокойна

молитва набързо ще избръщолеви за тях!

Не познават те подигравката на погребалните песни. Камбани за тях не бият.

Никой не ги оплаква. Хорът единствено ги опява —

пискливият, налудничавият хор на шрапнелите виещи;

и тръбите, които в тъжни краища ги призовават.

Какви свещи ще им палнат при изпращането в земята?

Не свещи, от момчета държани, в чиито очи ще блести

светлият пламък на последното тъжно „прости“.

Техен покров ще бъде бледината на девойките по челата.

Цветя ще им бъдат нежността и мислите неизречени.

Траурно було ще спусне за тях мракът вечерен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.